יצחק רצאבי

הרב יצחק רצאבי באירוע משפחתי (תשפ"ג)
הרב יצחק רצאבי (נולד בכ"ד באלול ה'תשי"ג, 4 בספטמבר 1953) הוא פוסק ישראלי ממוצא תימני, ומחבר ספרים רבים העוסקים בהלכה והמוסרת התימנית, מתרגם כתבי יד מערבית לעברית וראש מוסדות ובית ההוראה נתיבות מהרי"ץ וממנהיגיה הבולטים של יהדות תימן.

==ביוגרפיה==
נולד בכפר סבא. למד בבית הספר הממ"ד בר-אילן בעיר, וכן אצל אביו, הרב נסים (נחום) שהיה רב הכפר רצאבה שבמחוז דמאר, תימן. החל מאלול תשכ"ז למד במשך שש שנים בישיבת "קול תורה" בירושלים. לקראת נישואיו הוציא לאור את ספרו הראשון, "תגא דאורייתא". בגיל 20 לאחר נישואיו עבר ללמוד בכולל של המרכז לחינוך תורני בזכרון יעקב. לאחר כשנתיים עבר לשכונת נוה אחיעזר בבני ברק, שם הוא מתגורר עד היום.

בבני ברק למד בכולל "תורה ושלום" והוסמך להוראה בהלכות איסור והיתר ונידה על ידי הרב שמואל הלוי ואזנר. מאוחר יותר הקים את המכון ובית המדרש "פעולת צדיק" על שמו של מהרי"ץ, במסגרתו הדפיס את ספריו, בהם שו"ת "עולת יצחק" ו"שולחן ערוך המקוצר".

==עמדותיו==
הרב רצאבי חיבר את "שולחן ערוך המקוצר" במתכונת ספרו של הרב שלמה גאנצפריד, המיועד ליהודי תימן, בלדים ושאמים, להוציא את הדרדעים. הוא שואף להחדיר את מסורתו של מהרי"ץ, שפעל במאה ה-18.

לדעתו, למרות שחכמי תימן קיבלו עליהם את הרמב"ם לפוסק - בדברים שבהם אין מנהג ידוע מכריעה דעתו של רבי יוסף קארו בעל השולחן ערוך וכך הבין בדברי מהרי"ץ.

הרב שלמה קורח זצ"ל אמר על הרב רצאבי - "מהרי"ץ של זמנינו"<ref></ref>

בנוגע להלכות צניעות דעתו מחמירה. בתש"ע הביע תמיכה בנשים הלובשות שאלים ורעלות. לדבריו היה מנהג כזה בעבר בימי המקרא, בימי חז"ל ובעדות המזרח: .

===יחסו לדרדעים===
הרב רצאבי כתב כי יהודי תימן עזבו "מזה כמה מאות שנים" את דרכו של הרמב"ם בענייני מיסטיקה, כגון שמות הקודש, קמעות, כישופים ושדים.
הרב יצחק רצאבי בצעירותו
הוא מתנגד לשיטת הדרדעים וסובר שגם כיום ישנם כאלו בסתר. כך גם דעתו בקשר לרב יוסף קאפח. הוא מתבסס על החרם שהטילו עליהם בית דין בירושלים, שדינם ככופרים בתורה. הוא אינו מציין, ואף משמיט ומצנזר את שמות רבני הדרדעים בספריו המאוחרים.

===ההתנגדות לשיטתו===
חלק מרבני העדה התימנית, ובייחוד הזקנים שבהם חולקים עליו וסבורים כי נטייתו של המהרי"ץ אחרי הרמב"ם גדולה יותר מכפי שמציג זאת הרב רצאבי.

כחמישה עשר מרבני תימן פרסמו גילוי דעת שבו מחו על החוברת "נר יום טוב", העוסקת בין היתר בהתנגדות לשיטת הרב עובדיה יוסף. לדעתם הדברים שם פגעו בכבוד חכמי תימן ובכבוד הרב עובדיה יוסף. אף הרבנים עזריה בסיס ופנחס קורח שנתנו הסכמה על תוכנו ההלכתי של החוברת, הסתייגו מסגנונה.

==ספריו==
* [http://shulchan-aruch.co.il/ שולחן ערוך המקוצר] - לקהילת יוצאי תימן לפי ה"בלדי" וה"שאמי", שמונה כרכים, עם "עיני יצחק" - ביאורים ומקורות על פי סדר קיצור שולחן ערוך
* מילי דאבות - על מסכת אבות
* אגדתא דפסחא - על פירוש המהרי"ץ להגדה של פסח
* שו"ת עולת יצחק - שאלות ותשובות בארבעת חלקי השולחן ערוך, שלושה חלקים ([http://www.hebrewbooks.org/21714 חלק א]) ([http://www.hebrewbooks.org/21565 חלק ב]) (חלק ג)
* בארות יצחק - על הספר "פסקי מהרי"ץ"
* מעיל קטון למהרי"ץ - עם ביאור בשם "שולי המעיל" (בני ברק תשנ"ג)
* נפלאות מתורתך - דרשות בענייני פרשת השבוע בהלכה ובדקדוק מסורת הקריאה
* [https://web.archive.org/web/20090219082949/http://www.ptz.co.il/files/AA11.99794674.pdf נר יום טוב] - ראיות וסימוכין למנהג בני תימן לא לברך על נר יום טוב, ושאין בני תימן צריכים לפסוק כשיטת השולחן ערוך בישראל.
* [https://web.archive.org/web/20141024051025/https://www.maharitz.com/hordot/sprim/taga.PDF תגא דאורייתא]
* [https://web.archive.org/web/20141024051025/https://www.maharitz.com/hordot/sprim/tuldut.PDF תולדות יצחק]
* [https://web.archive.org/web/20141024051026/https://www.maharitz.com/hordot/sprim/sefer_t.PDF ס"ת המנוקד]
* נזר הקודש - ביאורים ומקורות לספר "שמות קודש וחול" להרמב"ם (בני ברק תשמ"ו).
* עצי עולה - דיני גת - ערלה, שביעית, תרומות ומעשרות וכדומה.
* אופַן המרכבה - הערות, ביאורים ומבוא מקיף על ספרו הקבלי של רבי יצחק ונה "רכב אלהים".
* טופס כתובות
* מאי חנוכה - מגילת אנטיוכוס עם הוספות וביאורים.
* דברים כהוויתן - על נוסח התפילה הקדום בתימן.

==קישורים חיצוניים==
* 
* [https://yemenite-jews.co.il/ אתר "נתיבות מהרי"ץ"]
* [http://www.maharitz.co.il/ אתר "יד מהרי"ץ"]
* [https://play.google.com/store/apps/details?id=air.com.ami.shulhanmekuzar&feature=search_result#?t=W10 אפליקציה ספר שולחן ערוך המקוצר]
* [http://shulchan-aruch.co.il/ אתר "שולחן ערוך המקוצר"]
* 

==הערות שוליים==

קטגוריה:בני ברק: רבנים
קטגוריה:רבנים תימנים ישראלים
קטגוריה:מחברי ספרי שו"ת ישראלים
קטגוריה:מחברי ספרי הלכה
קטגוריה:בוגרי ישיבת קול תורה
קטגוריה:ישראלים שנולדו ב-1953